section_heading: Povijest
paragraph_text: Vodstvo lige 1981. napokon uviđa razliku između najboljeg vratara kao pojedinca i najbolje obrane u momčadskom smislu. Nova nagrada nazvana je po Williamu M. Jenningsu, netom preminulom predsjedniku Rangersa, članu Dvorane slavnih od 1975. i pokretaču udvostručenja lige sa šest na dvanaest klubova 1967. Osim toga, Jennings bijaše humanitarac nagrađen trofejem Lestera Patricka 1971. za predanost u razvoju juniorskog i seniorskog hokeja, kako u rodnom New Yorku, tako i u ostatku SAD-a. Umro je u 61. godini, dva mjeseca prije svečanosti primanja i u Američku dvoranu slavnih; tu počast primio je postumno.<ref>[http://news.google.com/newspapers?id=XX1hAAAAIBAJ&sjid=PW4FAAAAIBAJ&pg=1332,2727483&dq=william+jennings+rangers&hl=en William M. Jennings — The Hour, 18. kolovoza 1981.]